text: [{"text_idx": "#000001", "text": "E ratou a mai druka ena i karua ni nodratou qito na noda mata timi ni Fiji Pearls, ena nodrau sota kei na timi ni Tifa Moana Samoa ena kai e 59 kei 56 ena sotasota ni Pacific Aus Sports Series ena bogi na noa ."}, {"text_idx": "#000002", "text": "Na timi ni Fiji Pearls, ratou a liu toka ena i otioti ni kota, ia ,o Moana Samoa eratou a qai mai laveta cake tale nai vakatagedegede ni nodratou qito ena i otioti ni wavoki, ka vakavuna na nodratou mai qaqa."}, {"text_idx": "#000003", "text": "Ia ena i matai ni nodratou qito na noda goneyalewa na mata timi ni Fiji Pearls, eratou a mai druka talega vua na mata timi ni Toga Tala ena kai 74 kei 55."}, {"text_idx": "#000004", "text": "Na timi ni Pearls erau na sota tiko kei na timi ni Papua New Guinea ena veimama na va ena yakavi ni mataka (4.30pm)."}]